OKRESNÁ PROKURATÚRA KOŠICE-OKOLIE 
Štúrova 7, 041 47 Košice	

Číslo: 1 Pv 179/16/8806	Košice 18.07.2016 
EEČ: 2-65-229-2016

U Z N E S E N I E

Trestná vec:	obv. XXXXX 
Trestný čin:	Prečin Ublíženie na zdraví podľa § 156 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov
Prečin Výtržníctvo podľa § 364 odsek 1 písmeno a Trestného zákona číslo 300/2005 Zbierky zákonov v znení zákona číslo 1/2014 Zbierky zákonov 
Rozhodol: 	prokurátor Okresnej prokuratúry Košice-okolie 
Podľa § 215 odsek 1 písmeno c Trestného poriadku zastavujem trestné stíhanie obvineného:  
XXXXX
dátum narodenia: XXXXX
miesto narodenia: XXXXX 
rodné priezvisko: XXXXX
trvalé bydlisko: XXXXX
väzba: nie
ktorý je trestne stíhaný pre trestný čin:
- Prečin Ublíženie na zdraví podľa § 156 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov
- Prečin Výtržníctvo podľa § 364 odsek 1 písmeno a Trestného zákona číslo 300/2005 Zbierky zákonov v znení zákona číslo 1/2014 Zbierky zákonov 

na tom skutkovom základe, že:
v obci XXXXX, okres XXXXX-okolie pred Pohostinstvom PARK dňa 25.03.2016 v čase o 23.00 hod. na mieste verejnosti prístupnom spoločne s obvinenými XXXXX a XXXXX fyzicky napadli XXXXX, kedy tohto  XXXXX udrel päsťou do tváre v oblasti sánky, v dôsledku čoho  XXXXX spadol na zem a potom, ako sa zodvihol  mu XXXXX dal „hlavičku“ do tváre v oblasti nosa a následne ho opätovne napadli v priestranstve parku pred pohostinstvom, pričom ho kopali do oblasti hlavy, kde mu uvedeným konaním spôsobili zlomeninu kĺbového výbežku sánky vľavo s posunom úlomkov, zlomeninu nosových kostí s posunom úlomkov, zlomeninu bočnej steny ľavej čeľustnej dutiny, tržnozmliaždenú ranu v pravom obočí, okoočnicovú krvnú podliatinu pravého oka a viacpočetné odreniny oboch rúk s celkovou dobou liečenia 5-6 týždňov (menej ako 42 dní), pričom je z medicínskeho hľadiska uvedený úraz hodnotený ako stredne ťažký  
lebo  je nepochybné, že skutok nespáchal obvinený.  
 
Odôvodnenie:
Uznesením povereného príslušníka OO PZ Bohdanovce, ČVS: ORP-251/BO-KS-2016 zo dňa 21.04.2016 bolo vznesené obvinenie XXXXX, XXXXX a XXXXX za prečin ublíženia na zdraví podľa § 156 ods. 1 Trestného zákona v jednočinnom súbehu s prečinom výtržníctcva podľa§ 364 ods. 1 písm.a)Trestného zákona, spáchaného formou spolupáchateľstva podľa § 20 Trestného zákona na tom skutkovom základe ako je to uvedené vyššie.

   	Po skončení skráteného vyšetrovania poverený príslušník OO PZ Bohdanovce predložil tunajšej prokuratúre vyšetrovací spis ČVS: ORP-251/BO-KS-2016 s návrhom na zastavenie trestného stíhania podľa § 215 ods. 1 písm. c) Trestného poriadku u obvineného XXXXX.
    
 	 Po jeho preskúmaní som zistil, že návrh povereného príslušníka PZ Bohdanovce je opodstatnený. 

	Obvinení XXXXX spáchanie skutku v celom rozsahu poprel. Uviedol, že sa na mieste činu v rozhodnom čase nachádzal, avšak len z toho dôvodu, že sa snažil obvinených XXXXX a XXXXX od poškodeného odtiahnuť. S jeho výpoveďou korešponduje výpoveď obvineného XXXXX, ktorý uviedol, že obvinený XXXXX poškodeného fyzicky nenapadol vôbec a rovnako aj výpoveď svedka XXXXX, ktorý bol prítomný pri celom incidente a  jednoznačne potvrdil, že XXXXX poškodeného XXXXX určite fyzicky nenapadol. 

Poškodený XXXXX vo svojej výpovedi uviedol, že sa nevie s určitosťou vyjadriť, či ho fyzicky napadol obvinený XXXXX, keďže si pri útoku začal kryť rukami hlavu a preto priamo nevidel, kto z obvinených na neho útočil.

Je teda nutné konštatovať, že v skrátenom vyšetrovaní neboli vyprodukované žiadne priame, resp. nepriame dôkazy, ktorých súhrn tvorí logickú a ničím nenarušenú sústavu vzájomne sa doplňujúcich dôkazov, ktoré by zo spáchania skutku, právne kvalifikovaného ako prečin ublíženia na zdraví podľa § 156 ods. 1 Trestného zákona v jednočinnom súbehu s prečinom výtržníctcva podľa§ 364 ods. 1 písm. a)Trestného zákona, spáchaného formou spolupáchateľstva podľa § 20 Trestného zákona, usvedčovali obvineného.

   	V zmysle § 215 ods. 1 písm. c) Trestného poriadku sa trestné stíhanie zastaví, ak stíhaný skutok má všetky znaky trestného činu, avšak vykonaným dokazovaním sa nepodarilo preukázať, že páchateľom trestného činu je obvinený.

Nakoľko obvinený XXXXX nie je usvedčovaný žiadnym dôkazom získaným v skrátenom vyšetrovaní, je nutné konštatovať, že skutok nespáchal.

          Poukazujúc na vyššie uvedené bolo potrebné rozhodnúť tak, ako sa to uvádza vo výrokovej časti tohto uznesenia 
Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. 

JUDr. Peter Volkai 
prokurátor